На основу члана 60. Статута општине Чајетина ( ''Службени лист општине Чајетина '' , број 2/2019 ) и члана 8. Одлуке о стипендирању студената високих школа са територије општине Чајетина ( ''Општински службени гласник '' , бр. 5/2003 и ''Службени лист општине Чајетина'', бр. 9/2009 и 8/2010) , Општинско веће општине Чајетина од 04. новембра 2022 .године , расписује

**К О Н К У Р С**

**ЗА СТИПЕНДИРАЊЕ СТУДЕНАТА ЗА ШКОЛСКУ 2022/2023. ГОДИНУ**

 **У школској 2022/2023.години, стипендије ће добити студенти са подручја општине Чајетина, и то по основу**

 **ПОСТИГНУТОГ УСПЕХА И ДЕФИЦИТАРНОСТИ СТРУКА**

**I**

1. По основу постигнутог успеха на студијама стипендије се додељују свим заинтересованим студентима друге и виших година студија факултета који се финансирају из буџета и који су у претходно завршеној години студија остварили просечну оцену 8,00 или вишу и у току школовања нису губили више од једне године студија.

2. По основу дефицитарности струка 2 стипендије ће се доделити свим заинтересованим студентима прве или виших година студија Факултета организационих наука Универзитета у Београду , који се финансирају из буџета.

3. Стипендије по основу постигнутог успеха и дефицитарностиструка додељиваће се за период од 1. новембра 2022. године, па закључно са 31. октобром 2023. године, изузев за месец јул и август , у месечном износу од 12.000,00 динара , а за дефицитарне 14.000,00 динара , без обавезе враћања.

 На конкурс се могу јавити редовни студенти факултета који се финансирају из буџета и који имају пребивалиште на територији општине Чајетина најмање 12 месеци пре расписивања конкурса.

 Право на општинску стипендију немају студенти који истовремено примају стипендију, кредит или сличан облик давања по другом основу из буџета Републике Србије.

**II**

**Пријаве се подносе Општинском већу Чајетина, на услужном центру општине, почев од 14. новембра 2022. године, до 28.новембра 2022 . године, а одлука о избору кандидата донеће се по истеку рока за пријављивање.**

 Права и обавезе између Општине Чајетина и студената корисника стипендије ближе ће бити регулисана посебним уговором.

 ***Уз пријаву се подносе следећи докази:***

* **уверење о години студија,**
* **уверење о просечној оцени на претходној години студија,**
* **доказ о месту пребивалишта (копија личне карте),**
* **текући рачун банке.**

Избор кандидата ће се вршити у складу са Одлуком о стипендирању студената високих школа са територије општине Чајетина.

Неблаговремено поднете пријаве и без потребних доказа неће се узети у разматрање.

**ОПШТИНСКО ВЕЋЕ ОПШТИНЕ ЧАЈЕТИНА**

**Број:02-88/2022-01 од 04. новембра 2022.године**

 **ПРЕДСЕДНИК ОПШТИНСКОГ ВЕЋА,**

 ***Милан Стаматовић***